
			IRAGARKIAK

			Beste iragarki ofizial batzuk

			SEGURTASUN SAILA

			3794

			IRAGARKIA, zeinaren bidez jakinarazten baitira Ertzaintzako zuzendariak emandako ebazpenak, Herritarren Segurtasuna Babesteko martxoaren 30eko 4/2015 Lege Organikoan ezarritako arau-hausteei lotuta (HSBLO).

			Aipatutako ebazpenak zuzenean jakinaraztea lortu ez denez, iragarki hau argitaratzen da, hala ezarrita baitago Administrazio Publikoen Administrazio Prozedura Erkidearen urriaren 1eko 39/2015 Legearen 44. artikuluan.

			1.– Ebazpen horiek ez dute administrazio-bidea agortzen, eta beraien aurka gora jotzeko errekurtsoa jarri ahal izango zaio Segurtasun sailburuordeari hilabeteko epean, iragarki hau argitaratu eta hurrengo egunetik aurrera. Espedientea Segurtasuna Koordinatzeko Zuzendaritzan dago (Larrauri Mendotxe bidea 18, Erandio).

			2.– Gora jotzeko errekurtsoa aurkezteko hilabeteko epea amaituta, hamabost egun baliodun dago isuna ordaintzeko (HSBLOren 53. artikulua).

			3.– Horretarako, dagokion ordainketa-gutuna erabili beharko da, zeina goian adierazitako helbidean eskatuta edo espediente elektronikoan sartuta eskuratuko baita. Gutun hori eskuratuta, bertan agertzen diren finantza-erakunde laguntzaileetan edo Eusko Jaurlaritzaren ordainketa-pasabidearen bidez (http://www.euskadi.net/nireordainketa) ordaindu ahal izango da isuna.

			4.– Isuna borondatezko epe horretan ordaintzen ez bada, premiamendu bidez ordainaraziko da interesdunaren ondaretik, urriaren 1eko 39/2015 Legearen 101.1. artikuluan xedatutakoari jarraikiz.

			5.– Herritarren Segurtasuna Babesteko martxoaren 30eko 4/2015 Lege Organikoaren 36.16 artikuluan jasotako arau-hausteengatik adingabeei ezartzen zaizkien isunak eten ahal izango dira, baldin eta, arau-hausleek eta beren legezko ordezkariek eskatuta, tratamendua edo errehabilitazioa egitea beharrezko badute, edo berriz hezteko jarduerak egitea onartzen badute (bosgarren xedapen gehigarria). Horretarako, asmo hori adierazi beharko zaio administrazio honi, hamabost egun balioduneko epean, ebazpen hau jakinarazi eta hurrengo egunetik aurrera.

			Eranskinean aipatutako interesdunak jakinaren gainean egon daitezen argitaratzen da, eta haientzat banakako jakinarazpena balitz bezala balioko du.

			Jakinarazpen honek Estatuko Aldizkari Ofizialean argitaratu eta hurrengo egunetik aurrera izango ditu ondorioak.

			Erandio, 2025eko abuztuaren 22a.

			Ertzaintzako zuzendaria,

			VICTORIA DE JESÚS LANDA MOÑUX.

